text: [{"text_idx": "#000001", "text": "ANDAM si Governor Peter \u201cSr Pedro\u201d Unabia pagpasirado sa mga poultry nga dili mosunod sa rekomendasyon pag-sulbad sa problema sa langaw dinhi sa lalawigan. Kini ang giluwatang bahad ni Gov. Unabia sa konsultasyon sa mga poultry operators gikan sa lungsod sa Alubijid ug Libertad ning lalawigan.\nGitin-aw ni Unabia nga dili mahimong ibaliwala ang reklamo sa katawhan batok sa problema sa langaw sa ilang barangay bisan ug dunay natabang ang poultry sa ekonomiya sa lalawigan.\nGidugang ni Unabia nga kinahanglang andam ang mga tag-iya sa poultry pag-gahin ug dugang pundo aron kahatagan o malikayan ang pagdagsang sa langaw diha sa manokan.\nSubay niini gisugyot sa gobernador ang pagmugna ug Monitoring Team nga langkuban gikan sa barangay, munisipyo, probinsiya ug Environment Department aron i-monitor ang kahimtang sa mga poultry.\nKahinomduman nga dugay nang gi-reklamo sa katawhan sa barangay Taparak, Alubijid ang grabeng langaw sa ilang lugar. Susamang problema usab ang kasinatian sa katawhan sa lungsod sa Libertad ning lalawigan.\nAng consultative meeting gitambongan sa poultry operators ug ubang stakeholders gikan sa duha ka lungsod."}, {"text_idx": "#000002", "text": "Hulagway kuha ni: Mark Anthony Pareja/PIO"}, {"text_idx": "#000003", "text": "The Province of Misamis Oriental Departments and Offices will work hard to the center of interest in different programs or activity. Listed below are the following:"}, {"text_idx": "#000005", "text": "GovPHLearn more about the Philippine\ngovernment, its structure, how government works and the people"}, {"text_idx": "#000006", "text": "Office of the Vice President"}]